Maktab Rendah Sains MARA Pasir Tumboh

Sejarah Penubuhan

MRSM Pasir Tumboh mula beroperasi pada 14 Mei 1987 di bangunan sementara, iaitu rumah kedai dua tingkat sebagai bangunan akademik dan 16 buah rumah teres sebagai asrama. Pada bulan Disember 1993 semua pelajar berpindah ke bangunan baru di tapak sedia ada sekarang. 
Perasmian Maktab telah disempurnakan oleh Dato' Mustapa bin Mohamed pada 25 Mac 1999. Perletakan batu asas MRSM Pasir Tumboh telah disempurnakan oleh YB Dato' Hj. Mohd Tajol Rosli bin Tan Sri Ghazali, Timbalan Menteri Pembangunan Negara dan Luar Bandar pada 11hb. Mac 1987. Batu asas tersebut diletak di tapak bangunan baru. Bangunan baru tersebut adalah bangunan yang sedang didiami sekarang. Pengambilan pelajar pertama seramai 139 orang dimulakan pada Jun 1987 dengan menggunakan rumah kedai dua tingkat yang terdapat di kawasan Desa Darulnaim sebagai bangunan akademik manakala 16 buah rumah teres disewa sebagai asrama pelajar. Ketiadaan kemudahan asas amat ketara ketika itu, tidak ada padang permainan, asrama tidak berpagar dan tidak ada kipas serta pelajar terpaksa berjalan laluan awam dari asrama ke kawasan akademik.Pada bulan puasa pula, sembahyang terawih dilakukan di atas tar tempat letak kereta guru yang terdapat di kawasan depan bangunan akademik dan di situ juga tempat bersukan bagi pelajar-pelajar. Bagi kemudahan pengangkutan pula, hanya sebuah van sahaja yang dibekalkan. Bas dibekalkan pada 13hb. Mei 1993.

Pada bulan Disember 1994 semua warga MRSM Pasir Tumboh berpindah ke bangunan baru seperti mana yang ada pada hari ini, iaitu bangunan asrama, dewan makan, surau, bangunan akademik, dan bangunan pentadbiran serta rumah kediaman Pengetua. Pada April 1997 beberapa bangunan baru telah mula didirikan seperti bengkel Kemahiran Hidup, bilik darjah, dewan besar, stor pusat, pembesaran bilik guru serta kantin baru guru dan kakitangan yang siap keseluruhannya pada awal 1998. Sehingga sekarang MRSM Pasir Tumboh Telah banyak mengalami perubahan selaras dengan peredaran masa.

Visi

Menjadi pusat kecemerlangan pendidikan yang inovatif dan bertaraf dunia.

Misi

Untuk meningkatkan penawaran tenaga manusia bumiputera yang berpengetahuan, patriotik dan berdaya saing dalam bidang sains dan teknologi.

Hal Ehwal Akademik

Di bawah bahagian Hal Ehwal Akademik terdapat 4 Jabatan pengajian yang terdapat di MRSM Pasir Tumboh iaitu Jabatan Bahasa, Jabatan Matematik, Jabatan Sains dan Jabatan Sains Sosial. Selain dari itu, Cawangan Perpustakaan dan juga Cawangan Sistem Maklumat juga terletak di bawah kendalian Hal Ehwal Akademik.

Jabatan Bahasa

Jabatan Bahasa MRSM Pasir Tumboh adalah salah satu daripada empat jabatan pengajian yang terdapat di dalam maktab ini.Terdapat dua unit di dalam jabatan ini iaitu unit Bahasa Melayu dan unit Bahasa Inggeris. Jabatan bahasa di ketuai oleh Pn Hishamunizan Binti Che Leh  yang juga merupakan guru Bahasa Inggeris. Matlamat utama jabatan ini sudah pastinya adalah untuk memastikan setiap pelajar mendapat keputusan A di dalam subjek Bahasa Melayu dan Bahasa Inggeris di dalam peperiksaan PMR. Disamping itu juga dapat memartabatkan Bahasa Melayu serta memperkukuhkan penguasaan Bahasa Inggeris bagi setiap pelajar di maktab ini.

Jabatan Matematik

Jabatan Matematik MRSM Pasir Tumboh adalah salah satu daripada empat jabatan pengajian yang terdapat di dalam maktab ini. Jabatan ini di bahagikan kepada dua unit iaitu unit Matematik dan unit Komputer.Jabatan Matematik di ketuai oleh En Ahmad Kamal b. Suratman yang juga merupakan guru Matematik. Matlamat utama jabatan ini sudah pastinya adalah untuk memastikan setiap pelajar mendapat keputusan A bagi subjek Matematik di dalam peperiksaan PMR.

Jabatan Sains

Jabatan Sains MRSM Pasir Tumboh adalah salah satu daripada empat jabatan pengajian yang terdapat di dalam maktab ini. Jabatan sains di ketuai oleh Puan Azmah bt. Yusof yang juga merupakan guru sains. Matlamat utama jabatan ini sudah pastinya adalah untuk memastikan setiap pelajar mendapat keputusan A bagi subjek Sains di dalam peperiksaan PMR.

Jabatan Sains Sosial

Jabatan Sains Sosial MRSM Pasir Tumboh adalah salah satu daripada empat jabatan pengajian yang terdapat di dalam maktab ini.Terdapat Enam unit di dalam jabatan ini iaitu unit Senireka, unit Sejarah, unit Geografi, unit Kemahiran Hidup, unit Agama dan Bahasa Arab dan unit Pendidikan Jasmani.Jabatan Sains Sosial di ketuai oleh  Pn Hjh Azah bt Abd Rahman yang juga merupakan guru Sejarah. Matlamat utama jabatan ini sudah pastinya adalah untuk memastikan setiap pelajar mendapat keputusan A bagi semua subjek yang terdapat di dalam jabatan ini di dalam peperiksaan PMR.

Cawangan perpustakaan

Cawangan perpustakaan adalah salah satu lagi unit yang berada di bawah kendalian HAL EHWAL AKADEMIK.Perpustakaan MRSM Pasir Tumboh ini lahir bersama-sama pembukaan MRSM Pasir Tumboh pada tahun 1994 .Perpustakaan MRSM Pasir Tumboh adalah lebih dikenali sebagai Pusat Sumber Pembelajaran(PSP).Perpustakaan ini menyediakan banyak kemudahan-kemudahan ilmiah mahupun teknikal dan audiovisual. Antara kemudahan-kemudahan tersebut seperti bilik tayangan, Ruang Bacaan, alat-alat bantu mengajar, kemudahan komputer dan banyak lagi. Perpustakaan ini diletakkan di bawah kendalian Guru Media iaitu Cik Siti Suhana bt. Mohd Nawi dan di bantu oleh 2 orang guru serta 2 orang kakitangan PSP.

Cawangan Sistem Maklumat

Cawangan Sistem Maklumat merupakan salah satu daripada cawangan atau unit yang berada di bawah HAL EHWAL AKADEMIK. Unit ini di ketuai oleh guru komputer iaitu Cik Siti Nur Farizah bt Mohd Nor dan dibantu oleh 2 orang kakitangan iaitu Penolong Pegawai Teknologi Maklumat dan Juruteknik Komputer. Unit ini mengendalikan semua peralatan dan perkakasan serta perisian yang berkaitan dengan perkomputeran di dalam maktab ini. Unit ini penting untuk memastikan kelancaran dan keselamatan penggunaan sistem komputer serta bantuan pengajaran teknikal untuk alat-alat multimedia.

Sistem Penilaian Pelajar

Sistem penilaian pelajar merupakan sistem yang bertanggungjawab memberikan kejayaan kepada keseluruhan sistem pembelajaran MRSM Pasir Tumboh. Penilaian pelajar dibuat berdasarkan Purata Nilai Gred (PNG). Pelajar-pelajar perlu mengambil peperiksaan setiap semester dan Purata Nilai Gred (PNG) akan diambilkira untuk menentukan kedudukan kelas pada semester berikutnya. Kelas-kelas adalah mengikut abjad iaitu A, B, C, D, E dan F. 
25 orang pelajar yang mendapat Purata Nilai Gred (PNG) tertinggi akan ditempatkan di Kelas A. Pelajar-pelajar lain akan ditempatkan di Kelas B,C, D, E dan F secara rawak tanpa mengambilkira Purata Nilai Gred (PNG) masing-masing. Sistem ini telah digunakan sejak penubuhan MRSM Pasir Tumboh dan terbukti dapat mewujudkan persaingan sihat antara pelajar-pelajar serta memberikan kejayaan kepada maktab.

Hal Ehwal Pelajar

Bahagian ini diletakkan di bawah pengurusan Hj. Ahmad Zaki b. Che Esa iaitu Timbalan Pengetua Hal Ehwal Pelajar (HEP).
Hal Ehwal Kokurikulum
Unit Hal Ehwal Kokurikulum MRSM Pasir Tumboh diletakkan di bawah pengurusan Hjh Norrizan Bt. Arifin iaitu Timbalan Pengetua Kokurikulum. Mula di wujudkan pada tahun 2009 dan berfungsi dalam mengawal selia perjalanan aktiviti kokurikulum pelajar. Unit ini terlibat secara langsung dalam Kejohanan Majlis Sukan Sekolah-Sekolah Daerah (MSSD) serta semua pertandingan diperingkat MRSM Zon Timur dan MRSM SeMalaysia.

Hal Ehwal Kokurikulum

Dalam bahagian Kokurikulum terdapat kelab, persatuan, pakaian seragam, sukan dan permainan. Tiap-tiap bahagian ini mempunyai seorang guru penyelaras yang diketuai oleh seorang guru penyelaras Kokurikulum.
Pelajar-pelajar wajib memilih salah satu aktiviti kokurikulum daripada setiap bahagian. Setiap jenis kelab, persatuan, pakaian seragam atau sukan dikendali oleh sekurang-kurangnya seorang guru penasihat.

Pelajar-pelajar juga terlibat dengan aktiviti kokurikulum di peringkat maktab, antara MRSM (zon) dan juga kebangsaan. Disamping itu MRSM Pasir Tumboh juga mengambil bahagian dalam pertandingan sukan anjuran Kementerian Pendidikan Malaysia.

Pengetua

Pengetua MRSM Pasir Tumboh ialah Pn. Noora@Roslily binti Mohd Adam. Beliau adalah merupakan pengetua MRSM Pasir Tumboh yang ketujuh. Berikut adalah senarai bekas pengetua yang pernah berkhidmat di MRSM Pasir Tumboh serta tempoh perkhidmatan.

1. En. Mohd Abdullah Mohd Sharif (1987 - 1988)
2. Pn. Hjh. Wan Nasihah Wan Abdullah (1989 - 2002)
3. Tn. Hj. Mohd Nadzir Hassan (2003 - 2006)
4.Tn. Hj. Adnan  Jusoh(2006-2010)
5. En. Omar b. Mohamed(2010-2014)
6. En. Abdul Aziz b. Baba(2014-2016)  
Pn. Hjh. Wan Nasihah Wan Abdullah
Pn. Hjh. Wan Nasihah Wan Abdullah adalah merupakan pengetua MRSM Pasir Tumboh yang paling lama berkhidmat iaitu kira-kira selama 14 tahun iaitu daripada tahun 1989 hingga 2002. Beliau merupakan seorang pengetua yang penyayang dan amat memahami pelajar-pelajar dan juga staf-stafnya. Tidak hairanlah beliau amat disenangi oleh mereka semua. Pada tahun 2003, beliau dihantar oleh MARA untuk berkhidmat sebagai pengetua di MRSM Pengkalan Chepa selama setahun sebelum beliau bersara. Beliau adalah seorang pengetua yang hebat dan sukar untuk dicari ganti seumpamanya.

Lagu Maktab

Lagu MRSM se-Malaysia:

Wahai putera-puteri bangsaku
Ayuh segera menuju
Mengikut gerak langkah maju
Bersatu mencari ilmu

Di zaman sains dan teknologi
Negara perlukan jasamu
Janganlah rasa malas lagi
Bersama memegang teraju

Di Maktab Rendah Sains MARA
Tuntut ilmu jangan jemu
Ikrar taat setia pada guru
Berdisplin selalu

Hari ini hari mulanya
Hari esok berjaya
Lengkapkan segala yang ada
Ke kuliah kita segera